钦定古今图书集成/明伦汇编/官常典/第074卷 > 南浦侯推
## 钦定古今图书集成/明伦汇编/官常典/第074卷 > 南浦侯推

按《梁书安成康王传》：“南浦侯推，字智进，机次弟也。少
清敏，好属文，深为太宗所赏。普通六年，以王子例封，
历宁远将军、淮南太守，迁轻车将军、晋陵太守、给事
中、太子洗马，秘书丞。出为戎昭将军、吴郡太守。所临
必赤地大旱，吴人号旱母焉。侯景之乱，守东府城，贼
设楼车，尽锐攻之。推随方抗拒，频击挫之。至夕，东北”
楼主许郁华启关延贼，城遂陷，推《握节》死之。